google/wiki40b huggingface dataset:
Ibrahim Afellay

Klubinė karjera

I. Afellay pradėjo savo karjerą mėgėjiškame USV Elinkwijk klube savo gimtajame Utrechto mieste. 2004 m. vasario 4 d., būdamas 17 metų, jis debiutavo Eindhoveno PSV klube Nyderlandų futbolo taurės varžybose, o tų pačių metų vasario 14 d. ir Nyderlandų čempionate. 2005–06 m. sezone I. Afellay tapo tvirtu Eindhoveno komandos starto sudėties žaidėju. Iki šiol sėkmingiausias jam buvo 2008–09 m. sezonas, kurio metu futbolininkas nacionaliniame čempionate pelnė 13 įvarčių.
2010 m. gruodžio 24 d. pasirašė 4,5 metų kontraktą su Barselonos „Barcelona“ klubu.
Vėliau 2012 m. rugpjūčio 31 d. buvo paskolintas FC Schalke 04 klubui, kur praleido 2012 - 2013 m. sezoną. Pakankamai sėkmingai susiklosčiusius metus apkartino patirta trauma.
Į Barseloną Ibrahim Afellay grįžo sekantį sezoną, kur toliau gydėsi traumą, o vėliau ir prisidėjo prie komandos treniruočių metu. Neoficialiai jam suteiktas 19-as marškinėlių numeris.

Karjera nacionalinėje rinktinėje

Būdamas marokiečių kilmės I. Afellay galėjo rinktis, kuriai rinktinei nori atstovauti – Maroko ar Nyderlandų. Nepaisant didelės konkurencijos savo pozicijoje, jis pasirinko žaisti Nyderlandų rinktinėje ir debiutavo joje 2007 m. kovo 28 d. Euro 2008 atrankos mače su Slovėnija. I. Affelay pateko į Nyderlandų rinktinę, kuri dalyvavo 2008 m. Europos futbolo čempionate, ir joje atliko atsarginio žaidėjo rolę.
Kasparas

Biografija

Buvo Kaimės malūnininkas. 1525 m. rugsėjo pradžioje pasikvietęs Kaimės apylinkių valstiečius suėmė ir išsivedė žiaurumu pasižymėjusį Kaimės amtmoną A. Ripę. Jo vadovaujami sukilėliai nužygiavo prie Labguvos pilies, kurioje slėpėsi dvarininkai. Sukilėliai pilies nepuolė, pasuko Tepliavos link. Prie Alkainių (netoli Pabėčių) jie susijungė su sukilimo vyriausiojo vado Jono Gėriko vadovaujama sukilėlių grupe, Kasparas tapo jo pavaduotoju. Sukilimui pralaimėjus 1528 m. Kasparui Kaimėje įvykdyta mirties bausmė.
Neurozė

Neurozė, dar vadinama psichoneuroze arba neurotiniu sutrikimu, yra bendra sąvoka bet kokiems dvasinės pusiausvyros sutrikimams, kurie sukelia stresą, susierzinimą, tačiau skirtingai nei psichozės ar asmenybės sutrikimų atvejais, žmogaus gebėjimas racionaliai mąstyti ir gyventi įprastą gyvenimą tiesiogiai neveikiamas. Priskiriama psichoanalizės šakai (ne psichologijai ar psichiatrijai).

Termino kilmė

Terminą (gr. neuron 'nervas' + osis 'ligota, nenormali būsena') 1769 m. sukūrė škotų gydytojas William Cullen, turėdamas omenyje nervinės sistemos ligos sukeliamus jutimo bei judėjimo sutrikimus, kurių negalėjo susieti su fiziologinėmis priežastimis. Vėliau terminą ir susijusius dalykus analizavo Zigmundas Froidas, Karlas Jungas. Anglakalbėse šalyse šiuolaikinėje psichologijoje šis terminas formaliai nebenaudojamas, tačiau naudojamas šalyse, kuriose išlaikomi psichoanalizės aspektai (pvz., Prancūzijoje).

Apibūdinimas

Kaip liga, neurozė pasireiškia įvairiomis būsenomis, kai emocinė įtampa arba pasąmonės konfliktas yra išreiškiamas įvairiais fiziniais, fiziologiniais, psichiniais būdais, pvz., isterija, neišvengiamas simptomas – nerimas. Neurozė gali pasireikšti kaip depresija, nerimo sutrikimai, manijos sutrikimai, baimės (fobijos), kartais kaip asmenybės sutrikimai. Paprasčiausiai neurozė buvo apibūdinta kaip „nesugebėjimas prisitaikyti prie aplinkos, nesugebėjimas pakeisti savo gyvenimo būdo ir nesugebėjimas ugdyti pilnesnę, sudėtingesnę asmenybę“. Neurozės nereikėtų painioti su psichoze, kuri yra rimtesnis sutrikimas.
Nors terminas reiškia sutrikimą ar ligą, tačiau apskritai neurozė yra natūralus žmogaus būties elementas. Neurozė patiriama daugumos žmonių; psichologinės problemos atsiranda tada, kai neurozės sukelti organizmo funkcijų kad ir nežymūs sutrikimai sukelia žmogui nerimą. Dažnai bandymai suvaldyti stresą ir atsikratyti nerimo tik paaštrina situaciją, sukeldami dar didesnį stresą.
Psichoanalizės teorija teigia, kad neurozė tam tikra prasme yra žmogaus ego apsaugos mechanizmo elementas, kai neurozei priskiriamais simptomais atliekama savireguliacija, „išlyginamas“ neatitikimas tarp pasąmonės ir sąmonės lygmenų; todėl tik problemas gyvenime keliantys jos reiškiniai turėtų būti vadinami neuroze.

Gydymas

Neurozės gydymu užsiima psichoanalitikai, psichoterapeutai ir psichologai.
Filandija

Istorija

Filandiją 1878 m. įkūrė naujakuriai iš Antiokijos. XX a. pr. buvo svarbus kavos auginimo centras, bet 4-ajame dešimtmetyje nustojo reikšmės, kai naujas greitkelis nutiestas toliau ir miestas tapo atkampus.
Aleksandras Tiškevičius III

Visuomeninė veikla

Aktyviai dalyvavo visuomeninėje veikloje. Nuo 1892 m. Vilniaus bajorų klubo narys, nuo 1899 m. – Telšių apskrities garbės teisėjas, nuo 1900 m. – Kauno žemės ūkio draugijos valdybos narys, o 1905–1906 m. – vicepirmininkas. 1912–1915 m. vadovavo Kauno žemės ūkio draugijos Telšių skyriui.
1906–1912 m. atstovavo Telšių apskrities dvarininkus renkant Kauno gubernijos delegatus į Rusijos Valstybės I–IV Dūmą.
Palaikė ir rėmė lietuvių tautinį sąjūdį. Puoselėjo žemaičių kalbą, rūpinosi, kad jo vaikai kalbėtų žemaitiškai. Prie dvaro veikė nelegali mokykla, kurioje dvariškių ir miestelėnų vaikai buvo mokomi rašto, lenkų, rusų, žemaičių (lietuvių) kalbų, ruošiami pirmajai komunijai. 1897 m. gegužės 5 d. rašte Kauno gubernatoriui Suchodolskiui nurodė, kokia neteisinga yra rusų politika lietuvių atžvilgiu ir reikalavo panaikinti lietuvių kalbos draudimą.
1909 m. įkūrė Telšių lenkišką gimnaziją, iki 1915 m. vadovavo Gimnazijos draugijai, kuri rūpinosi jos išlaikymu.
1915–1917 m. dalyvavo Petrogrado lietuvių draugijos nukentėjusiems dėl karo remti veikloje.
1917–1918 m. buvo lenkų tautybės gyventojų atstovas prie Kretingos apskrities viršininko įstaigos. Lietuvai atgavus valstybingumą, dalyvavo valsčiaus savlvaldybės veikloje, buvo 1919 m. buvo išrinktas pirmuoju valsčiaus tarybos pirmininku, priklausė Lietuvos ūkininkų sąjungai. Aktyviai dalyvavo kuriant savivaldą, 1924 m. parašė ir išleido brošiūrą „Visiems lietuviams ir lietuvaitėms, kuriems rūpi Lietuvos gerovė ir reikšmė“, kurioje įrodinėjo savivaldos būtinumą ir reikšmę valsčiaus gyvenime.
Tarpukariu buvo aktyvus katalikiškų visuomeninių organizacijų narys.
Viešvilės valsčius

Viešvilės valsčius buvo Mažojoje Lietuvoje. Centras – Viešvilė.
Kilpininkai

Voratinkliai

Rezga dviejų rūšių voratinklius: skraidantiems ir žeme bei medžių kamienais ropojantiems vabzdžiams. Skraidantiems vabzdžiams gaudomasis tinklas netaisyklingas, nuregztas iš netvarkingai persikryžiuojančių ir įvairiomis kryptimis nusidriekiančių siūlų. Ropojantiems vabzdžiamas stato taisyklingą tinklą, kuriame lipnūs gaudomieji siūlai nukreipti į dirvos paviršių, o pats patiesalas sudarytas iš voratinklinių siūlų. Prabėgdami dirvos paviršiumi vabzdžiai prilimpa prie gaudomųjų tinklų, kurie nuo žemės atitrūksta ir auka lieka kabaroti kol susipina siūluose. Daugeliui šios šeimos vorų rūšių gaudomasis tinklas tuo pačiu yra ir guolis, todėl veisimosi periodu jame galima aptikti patelę su kiaušinių kokonu. Tačiau kartais vorai tinkluose įsitaiso specialius guolius, užmaskuotus spygliais, dirvožemio dalelėmis.
Kaimanų salų futbolo čempionatas

Kaimanų salų futbolo čempionatas yra aukščiausia Kaimanų salų futbolo lyga, įkurta 1980 m. kurią organizuoją Kaimanų salų futbolo asociacija.
Kiškis (kinų zodiakas)

Kiškis – ketvirtasis iš dvylikos metų ciklo gyvūnų, sutinkamų kinų zodiake. Kiškio metai yra siejami su žemės šakos simboliu 卯. Vietname kiškio vietą užima katinas.
Šio gyvūno elementas – medis, o laikas – 5–7 val.
Metų laikas – pavasaris, o mėnuo – kovas.
Spalvos – raudona, rožinė, violetinė, mėlyna. Skaičiai – 3, 4 ir 9.
Labiausiai atitinkantis Vakarų horoskopo ženklas – Žuvys.
Kazlų Rūdos savivaldybės taryba 2011–2015 m.

Kazlų Rūdos savivaldybės taryba – Lietuvos Respublikos Kazlų Rūdos savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 7 d. Kazlų Rūdos savivaldybės meru 12 balsų išrinktas Aidas Vaišnora; liberalcentristas Vytautas Kanevičius surinko 8 balsus. Mero pavaduotoju paskirtas Giedrius Bielskus.
Mikalojus Tiškevičius

Biografija

Kilęs iš Lietuvos didikų Tiškevičių giminės Logoisko šakos. Tėvas Mykolas Jonas Tiškevičius Logoiskis. Motina Regina Larska. Broliai Felicijus Tiškevičius, Antanas Kazimieras Tiškevičius, Juozapas Ignotas Tiškevičius.

Veikla

Vilniaus kanauninkas, Šv. Kazimiero koplyčios kunigas.
1793 m. rugsėjo 25 d. apdovanotas Baltojo erelio ordinu.
1993 m. Zambijos futbolo rinktinės aviakatastrofa

1993 m. Zambijos futbolo rinktinės aviakatastrofa įvyko 1993 m. balandžio 27 d., kuomet Zambijos karinių oro pajėgų lėktuvas „de Havilland Canada DHC-5 Buffalo“ nukrito į Atlanto vandenyną apie 500 m nuo Gabono sostinės Librevilio. Dauguma lėktuvo keleivių buvo Zambijos vyrų futbolo rinktinės nariai, kurie skrido į Dakare vyksiančias XV pasaulio futbolo čempionato atrankos rungtynes su Senegalu. Visi 25 keleiviai ir 5 ekipažo nariai žuvo.
Katastrofos priežastimi buvo įvardinta tai, kad kilimo metu užsidegus kairiajam varikliui pilotas išjungė dešinįjį. Lėktuvas prarado visą galią, tapo nevaldomas ir nukrito į vandenyną. Katastrofą papildomai lėmė piloto nuovargis bei tai jog laiku neatkreipta dėmesio į pastebėtas variklio problemas bei jau anksčiau patikrinimo metu rastus defektus (atjungti laidai, anglies dalelės tepalo filtruose, perkaitimo požymiai). Taip pat neveikė (ar prastai veikė) apie problemas informuojančios signalinės lemputės piloto kabinoje .
Tik per atsitiktinumą nelaimės išvengė tuometinė Zambijos futbolo žvaigždė Kalusha Bwalya, kuris turėjo skristi su komandos draugais, tačiau vėliau susitarė, kad į Dakarą atskris savarankiškai iš Nyderlandų, kuriuose tuomet jis žaidė. Į katastrofą nepateko ir kitas Europoje rungtyniavęs Zambijos futbolininkas Charly Musonda, kuris atsisakė vykti dėl traumos.
2012 m. Afrikos Tautų taurės finale triumfavę Zambijos futbolininkai ir pirmą kartą tapę žemyno čempionais šią pergalę dedikavo 1993 m. katastrofos aukoms.
Druskininkų savivaldybės taryba 2003–2007 m.

Veikla

Absoliučią daugumą savivaldybės taryboje gavę socialdemokratai meru išrinko skyriaus lyderį Ričardą Malinauską, jo pavaduotoja išrinkta Kristina Miškinienė, administracijos direktore paskirta Aldona Vičiulienė.
Birželio 5

Vardadieniai

Elvyra – Kantalgas – Kantalgė – Kantas – Kantautas – Kantautė – Kantenis – Kantė – Marcė – Namkantas – Namkantė – Namkinta – Namkintas – Namkintė
Ričardas Dailidė

Biografija

Baigęs Kauno upeivių technikos mokyklą, pagal paskyrimą dirbo Leningrade. 1961 m. baigė Leningrado 1-ąją medicinos mokyklą, lankė Lenigrado muzikos mokyklą. 1963-1968 m. Šiaulių respublikinės ligoninės dantų technikas, 1968-1969 m. Lietuvos Valstybinės filharmonijos ansamblio „Vilniaus aidai“ solistas, 1970-1999 m. Šiaulių dantų protezavimo poliklinikos dantų technikas. 
Nuo 1973 m. Lietuvos fotomenininkų sąjungos narys. Nuo 2009 m. Lietuvos fotomenininkų sąjungos Valdybos narys.
Notaro biuras

Notaro biuras - notaro darbo vieta. Lietuvoje notaro biuras nėra civilinių teisinių santykių, įskaitant komercinę ūkinę veiklą, subjektas.

Steigimas

Notarų biurai Lietuvoje steigiami LR teisingumo ministro įsakymu. 1 notaras gali turėti tik 1 notaro biurą. 2 ir daugiau notarų, einančių pareigas toje pačioje savivaldybėje, gali turėti 1 bendrą notarų biurą. Dėl bendro notarų biuro darbo organizavimo ir veiklos notarai sudaro sutartį.

Veikla

Kiekvienas notaras, dirbantis bendrame notarų biure, notarinius veiksmus atlieka savo vardu ir asmeniškai atsako už savo pareigų atlikimą. Notaras dirba savarankiškai ir yra ekonomiškai nepriklausomas.
Notaras savo nuožiūra priima į darbą jam reikalingus biuro darbuotojus (pvz., notaro padėjėjus), moka jiems atlyginimą.
Notaras įsigyja biuro patalpas ar jas nuomoja, perka reikiamą inventorių ir kitus reikmenis.
Strėva

Pavadinimo kilmė

Upės pavadinimas kildinamas iš žodžio strėvus („sraunus“), plg. skr. स्रवति = sravati – „teka, plūsta“.
Patybė

Patybė arba savastis (vok. Selbst, angl. Self, rus. Самость, skr. आत्मन् = ātmán) – visų žmogaus psichinių fenomenų visuma; asmenybės vienovė. Tai grynai empirinė sąvoka, plačiausiai vartojama analitinėje psichologijoje, taip pat teologijoje, religijotyroje, filosofijoje.
Anot Karlo Gustavo Jungo, patybė yra vientisumas, susidedantis tiek iš sąmoningų, tiek iš pasąmoninių turinių. Patybė netapati „aš“ (ego), nes šis apsibrėžia per sąsajas su sąmone. Tuo tarpu patybė apima ir pasąmonę, kuri yra neapibrėžta ir begalinė. Dėl šios priežasties patybė yra transcendentinė – ji apibūdina būtį, kurią tik iš dalies galima aprašyti, o kita dalis pro tempore lieka nepažini ir beribė. Anot psichoanalitiko, patybė empiriškai apsireiškia sapnuose, mitologijoje (karaliaus, didvyrio, pranašo archetipais, priešybių vienybės simboliais, pvz., In ir Jang, Faustas ir Mefistofelis, apskritimas). Tai šviesos ir šešėlių žaismas, abstrakčiai suvokiamas kaip vientisumas. Loginiu požiūriu patybė yra beprasmė spekuliacija, tačiau ji suvokiama iracionaliai. Patybė yra archetipinis vaizdinys, dėl savo turinio reikšmingumo ir numeniškumo užimantis centrinę vietą.
Vypalai

Istorija

XIX a. pab. buvo dvaras Skėmių valsčiuje.
Židinio nuotolis

Židinio nuotolis – optinės sistemos dydis, nurodantis, kaip stipriai sistema surenka ar išsklaido šviesą. Tai atstumas nuo lęšio ar veidrodžio centro iki jų židinio. Išgaubto lęšio ar įgaubto veidrodžio atveju židinio nuotolis yra teigiamas dydis ir parodo, kurioje vietoje lygiagrečių šviesos spindulių pluoštas sufokusuojamas į vieną tašką. Įgaubto lęšio ar išgaubto veidrodžio atveju židinio nuotolis yra neigiamas dydis ir parodo, kurioje vietoje tariamas šviesos taškas pradedamas sklaidyti.
Declan Hill

Declan Hill – airių kilmės kanadiečių žurnalistas, mokslininkas, konsultantas.
Studijavo Kanados nacionalinio teatro mokykloje, Trejybės koledžo universitete, Toronte. 2008 m. Oksfordo universitete apgynė sociologijos mokslų disertaciją, kurios tema – nelegalūs susitarimai dėl sporto varžybų baigties.
Jis tyrinėjo Rusijos mafijos poveikį profesionaliam ledo rituliui.
Kalba keturiomis kalbomis: anglų, prancūzų, ispanų ir italų (silpnai).

Veikla

Prieš pradėdamas futbolo korupcijos tyrimus D. Hillas kūrė dokumentiką apie Kanados mafijos vadeivos nužudymą, Kosovo etninius konfliktus, etninį valymą Irake, pagoniškas religijas Bolivijoje. Nuo 2016 m. Vyriausiasis mokslo darbuotojas Würzburg universitete ir profesorius New Heaven universitete.

Darbai

D. Hillas išleido dvi knygas apie nelegalius susitarimus sporte – „The Fix: Organized Crime and Soccer“ (išversta į 15 kalbų) ir „The Insider’s Guide to Match-Fixing in Football“. Jis paskelbė mokslinius straipsnius nagrinėjama tema, yra žurnalo „Global Integrity“ recenzentas.
Soproni VSE

Istorija

Klubas įkurtas 1921 m. Namų rungtynes žaidžia „Káposztás utcai Stadion“ stadione (Šopone).
Skopunas

Istorija

Salos teritorija apgyvendinta nuo viduramžių. Skopunas įkurtas 1833 m. Skopuno gyventojai neturėjo jokios žemės. Maitinosi jūroje pagauta žuvimi, todėl namai yra netoli vandens.
1897 m. buvo pastatyta Skopuno bažnyčia, panaudojant senos Vestmanos bažnyčios medieną. Pagal vyriausybės finansuotą infrastruktūros gerinimo planą, 1917 m. Sandojuje buvo nutiestas pirmasis plentas Farerų salose. Šis kelias jungia Skopuną su salos pagrindiniu miesteliu – Sanduru. 1926 metais buvo pastatytas Skopuno uostas, vėliau išplėstas. 1982 m. uoste buvo įrengti vartai, kurie apsaugo prieplauką nuo jūros.
Londono nacionalinė galerija

Londono nacionalinė galerija – meno muziejus Londono Trafalgaro aikštėje. Tai nacionalinė Anglijos paveikslų galerija. Vienas lankomiausių pasaulio meno muziejų (2013 m. buvo ketvirtas lankomiausias su daugiau nei 6 mln. lankytojų per metus). Muziejaus lankymas nemokamas.

Istorija

Londono nacionalinė galerija buvo įkurta XIX a. pirmojoje pusėje. Skirtingai nuo kitų Europos šalių nacionalinių meno rinkinių, jos pagrindu tapo ne valdančiosios monarchijos kolekcija, o naujai sukauptas rinkinys. Britanijos karališkoji kolekcija nebuvo nacionalizuota, išliko privati ir atskirta nuo Londono nacionalinės galerijos rinkinių. 1823 m. tapytojas ir kolekcionierius George Beaumont pažadėjo padovanoti savo kolekciją valstybei. 1824 m. Anglijos Bendruomenių rūmai sutiko už 57 000 svarų sterlingų įsigyti bankininko John Julius Angerstein dailės kūrinių kolekciją po jo mirties. Kolekciją sudarė 38 paveikslai, iš kurių garsiausiu buvo italo Sebastiano del Piombo altorinis paveikslas „Lozoriaus prikėlimas“. Šiam paveikslui suteiktas Londono nacionalinės galerijos kolekcijos pirmasis katalogo numeris. Iki buvo pastatytas galerijos pastatas, paveikslai buvo eksponuojami bankininko namuose Londone, Pall Mall gatvėje, kartu su George Beaumont dovanotaisiais.
1831 m. Londono parlamentas patvirtino naujojo galerijos pastato projektą Trafalgaro aikštėje. Klasicistinio stiliaus pastatas pastatytas 1838 m. ir galerija atidaryta publikos lankymui. Iš pradžių galerija neturėjo sistemos, pagal kurią įsigytų paveikslus ir buvo kritikuota dėl ankstyvosios italų dailės pavyzdžių trūkumo. 1855 m. patvirtinta nauja galerijos administracija su direktoriumi Charles Eastlake priešakyje. Jis lankėsi žemyninės Europos šalyse ir per 10 metų ženkliai praplėtė italų dailininkų rinkinius − tuo metu įsigyti Paolo Uccello „San Romano mūšis“ ir Sandro Botticelli „Karalių pagarbinimas“. 1877 m. galerija įsigijo 77 paveikslus, daugiausiai olandų ir flamandų dailininkų, iš buvusio ministro pirmininko Robert Peel kolekcijos, tarp jų Meindert Hobbema peizažą „Alėja Midlharnyje“.
Londono nacionalinėje galerijoje yra eksponuojami ir anglų tapytojų kūriniai, tačiau dėl vietos trūkumo istorijos eigoje dauguma anglų tapytojų kūrinių buvo išstatomi kituose muziejuose ir galerijose. 1856 m. Londono nacionalinei galerijai atiteko Viljamo Ternerio daugiau nei 1000 kūrinių palikimas po mirties. 1861 m. didelė dalis šių kūrinių pradėti eksponuoti, tačiau nuolat plečiantis kolekcijai ir stingant vietos 1910 m. didžioji dalis V. Ternerio palikimo buvo perkelta į Teito galeriją. Iš žinomiausių anglų kūrinių Londono nacionalinėje galerijoje eksponuojami Dž. Konsteblio „Šieno vežimas“ ir V. Ternerio „Karo laivas „Temeraire“. Antrojo pasaulinio karo metu galerijos kolekcijos buvo laikinai išvežtos iš Londono.

Galerijos eksponatai

Londono nacionalinės galerijos kolekcijoje yra daugiau nei 2300 paveikslų, kurie reprezentuoja Europos dailę nuo XIII iki XX a. Kai kurie iš garsiausių galerijos eksponatų:
Solid Snake

Metal Gear serija

Metal Gear žaidime Solid Snake yra elitinis FOXHOUND agentas, jo užduotis surasti dingusį operatyvininką Gray Fox ir sunaikinti atominį ginklą Metal Gear. Savo užduoties metu Snake susiranda naujus sąjungininkus, sunaikina Metal Gear ir nugali galingus priešus.
Vėliau Snake's Revenge žaidime Solid Snake jau leitenantas, kuris turi sunaikinti naują Metal Gear atominio ginklo versiją. Jis atvyksta į slaptą bazę ir įvykdo savo užduotį.
Metal Gear 2: Solid Snake dalyje agentas Snake atvyksta į Zanzibaro žemes, kad sunaikintų Metal Gear D ir išgelbėtų mokslininką Kio Marv. Radęs negyvą Kio, jis nugali teroristus Gray Fox, Pettrovich Madnar ir vadą Big Boss. Tada Solid Snake pilnai sunaikina Metal Gear D, atsisako agento darbo ir išvyksta gyventi į Aliaską…

Metal Gear Solid serija

Metal Gear Solid žaidime Solid Snake yra paprastas samdinys. Senas draugas pulkininkas Roy Campbell paprašo Snake įvykdyti vieną užduotį jam, sunaikinti naują Metal Gear REX ginklą. Solid Snake sutinka su Campbell prašymu ir keliauja į teroristų karinę bazę „Shadow Moses“ sunaikinti pavojingą ginklą. Patekęs į bazę, Solid Snake susitinka su slapta agente Meryl Silverburgh ir mokslininku Hal „Otacon“ Emmerich. Su jais jis nugali savo priešus ir sunaikina Metal Gear REX.
Žaidime Metal Gear Solid 2: Sons of Liberty Solid Snake vėl tampa agentu, jis su savo draugu Otacon sužino, kad sukurtas naujas atominis ginklas Metal Gear RAY. Atvykęs sunaikinti RAY, jis susitinka su senais savo priešais ir įsigyja naujų… Radęs ginklą, Snake su kitu agentu Raiden kaunasi su pagrindiniais teroristais ir nuskrenda užšokęs ant RAY stogo nežinoma kryptimi, tačiau lieka gyvas.
Metal Gear Solid 4: Guns of the Patriots dalyje senas agentas Snake vėl naikina naujus Metal Gear. Jis susitinka savo draugais Raiden ir Meryl Silverburgh. Taip pat sužino, kad jo senas priešas Big Boss išgyveno.

Metal Gear Acid serija

Metal Gear Acid žaidime Old Snake sužino apie naują atominį ginklą Metal Gear KODOQUE atsiradimą. Jam vėl tenka naikinti priešus, susirasti naujų draugų ir sustabdyti Metal Gear.
Vėliau Metal Gear Acid 2 dalyje Old Snake, praradęs atmintį, priverstas įsibrauti į „SaintLogic“ bazę ir rasti joje svarbius brėžinius. Bazėje jis sužino apie save, suranda renovuotą Metal Gear KODOQUE ir naują Metal Gear Chaioth Ha Qadesh.
Anglosaksiškas ekonomikos modelis

Anglosaksiškas ekonomikos modelis – kapitalistinis makroekonomikos modelis, kuriam savybingi mažesni mokesčiai bei apribojimai. Tokiu modeliu pagrįstoje ekonomikoje vyriausybė tiekia santykinai nedaug paslaugų. Pastarasis ekonomikos modelis vyrauja angliškai kalbančiose šalyse, kaip antai Jungtinėse Amerikos Valstijose, Didžiojoje Britanijoje, Kanadoje, Naujojoje Zelandijoje, Australijoje Bei Airijoje. nuo to ir kilo anglosaksiško modelio pavadinimas.
Shadowrun (Sega)

Apžvalga

„Shadowrun“ žaidimas nors ir yra dviejų dimensijų vaizdo, jame išryškinamos aplinkos, veikėjų ir pastatų detalės. Šis žaidimas pasižymi dialogų ir galimybių gausa. Žaidimo pradžioje reikia pasirinkti pagrindinio veikėjo išvaizdą ir gabumus, bet ir žaidimo eigoje irgi galima gerinti ir išvaizdą, ir gabumus. Pagrindinis veikėjas „Shadowrun“ žaidime gali kalbėti, muštis, vogti, naudoti ginklus, magiją ir gali net įsilaužti į kompiuterinis sistemas. Žaidime galima pirktis ginklus, burtus ir įsilaužimui reikalingas programas. Didelę svarbą „Shadowrun“ žaidime turi pinigai, už pinigus žaidime galima nusipirkti pagarbą, apsaugą, daug daiktų ir galima įsigyti net draugų ir kontaktų. Pinigų valiuta žaidime vadinama nujenomis ir žymima ienų ženklu (¥). Valdymas žaidime nesunkus, pagrindinis veikėjas pamatęs savo priešą šaudo iš karto į jį, o ne į sienas arba kitur.

Siužetas

Veiksmas vyksta 2058 m., Sietlo mieste, UCAS valstijoje. Smulkus nusikaltėlis Joshua sužino apie savo brolio Michael mirtį ir atvyksta į Sietlą ieškoti ir atkeršyti jo žudikams. Neturėdamas pinigų, jis dirba daugeliui asmenų ir iš jų sužino informacijos apie brolio žudikus. Sužinojęs viską apie savo priešus, Joshua atkeršija už savo brolio mirtį ir lieka gyventi Sietle.